Panya (1)

﻿Panya  

Hapo zamani za  kale, palikuwa na  panya wawili.  Mmoja aliishi  kichakani.  
Panya yule  mwingine aliishi  nyumbani.  
Panya aliyeishi  nyumbani  alimwambia  aliyeishi kichakani,  "Unakula na kulala  vibaya. Sisi  tunalala na kula  vizuri."  
"Njoo ututembelee  siku moja ujionee."  Panya aliyeishi  nyumbani alisema.  "Niko tayari kuja  usiku wa leo."  Panya aliyeishi  kichakani alijibu.  
Wakati huo,  mwenye nyumba  alikuwa  amekasirika sana.  Alisema, "Hawa  panya wanaokula  chakula changu  wataona!"  Aliweka mtego wa  sukari. 
Panya wale wawili  waliingia mle  nyumbani kula  vinono.  Walicheka,  "Chuchuchichichech  
Walipoufikia  mtego, panya  aliyeishi nyumbani  alisema, "Hebu  nionje hii sukari.  Leo utajua vitamu  tunavyokula hapa."  
Lakini hata kabla  ya panya kuonja  sukari, mtego  uliteguka, pa!  Panya alishikwa  shingoni. Macho  yake yalivimba  kama mbilingani.  
Panya aliyeishi  kichakani  alitazama tu kwa  mshangao.  Alisema, "Rafiki  yangu, ni vitamu  gani ulivyokula  vilivyoyafanya  macho yako  kuvimba?"  
Lakini, panya  aliyeishi nyumbani  hakuweza kumjibu.  
Panya aliyeishi  kichakani  aliondoka pale  akisema, "Haa!  Sitaweza  kuvifurahia hivi  vitamu  anavyovisifu."  
Heri nyumbani  kwako kubaya  kuliko kwa jirani  kuzuri.  


Source www.africanstorybook.org